
Καταχώρισης στο Γενικό Εμπορικό Μητρώο, στην Ανώνυμη Εταιρία με την επωνυμία: «ΚΑΡΠΗ ΕΝΕΡΓΕΙΑΚΗ ΑΝΩΝΥΜΗ ΕΤΑΙΡΕΙΑ», με διακριτικό τίτλο: «-» και Αρ. Γ.Ε.Μη.: 127415035000.

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ
 
Στις 22.07.2014 καταχωρήθηκε στο Γενικό Εμπορικό Μητρώο (Γ.Ε.ΜΗ.) με Κ.Α.Κ.: 227100, το από 23.06.2014 Πρακτικό της Έκτακτης Γενικής Συνέλευσης των μετόχων της Ανώνυμης Εταιρίας με την επωνυμία: «ΚΑΡΠΗ ΕΝΕΡΓΕΙΑΚΗ ΑΝΩΝΥΜΗ ΕΤΑΙΡΕΙΑ», με διακριτικό τίτλο: «-» και Αρ. Γ.Ε.Μη.: 127415035000, που εδρεύει στο Δήμο Παιονίας, (Κάρπη, 61300 Γουμένισσα),  από τα οποία προκύπτει ότι:
Η Γενική Συνέλευση των μετόχων ενημερώθηκε επί της πρότασης του Διοικητικού Συμβουλίου της εταιρείας σχετικά με την ανάγκη της αύξησης του μετοχικού κεφαλαίου για κάλυψη της ιδίας συμμετοχής της εταιρείας στην υλοποίηση επενδυτικού σχεδίου (κατασκευή υδροηλεκτρικού σταθμού ισχύος 1.320 kw στη περιοχή Κοτζά Ντερέ της Τοπικής Κοινότητας Σκρά του Δήμου Παιονίας) για το οποίο κατατέθηκε αίτηση υπαγωγής στον Αναπτυξιακό Νόμο Ν. 3299/04. 
Η Γενική Συνέλευση ενέκρινε ομόφωνα και παμψηφεί την αύξηση του κεφαλαίου της εταιρείας κατά ποσό 250.000 (διακόσιες πενήντα χιλιάδες) ευρώ με έκδοση 25.000 ονομαστικών  μετοχών, ονομαστικής αξίας 10,00 (δέκα) ευρώ η κάθε μια.
Η κάλυψη του μετοχικού κεφαλαίου θα γίνει τοις μετρητοίς με άμεση καταβολή του συνολικού ποσού σε ειδικό Τραπεζικό λογαριασμό σύμφωνα με το αρθ. 11 του Κ.Ν. 2190/20. Εάν δεν καλυφθεί εξ ολοκλήρου η αύξηση, θα ισχύσει μέχρι του ποσού που θα καλυφθεί, σύμφωνα με το αρθ. 13α παρ. 2 του Κ.Ν. 2190/20.
Η καταβολή πρέπει να πραγματοποιηθεί εντός τεσσάρων μηνών από σήμερα και μπορεί να παραταθεί κατά ένα μήνα κατ’ ανώτατο όριο, από το Διοικητικό Συμβούλιο της εταιρείας.

Το δικαίωμα προτίμησης των παλαιών μετόχων πρέπει να ασκηθεί  εντός μηνός από της ημερομηνίας της παρούσας απόφασης.
Στη συνέχεια η Έκτακτη Γενική Συνέλευση ομόφωνα αποφασίζει την τροποποίηση του άρθρου 5 του καταστατικού της εταιρείας, ως εξής:
Άρθρο 5 - ΜΕΤΟΧΙΚΟ ΚΕΦΑΛΑΙΟ
Το μετοχικό κεφάλαιο της εταιρείας ανέρχεται σε ΕΥΡΩ επτακόσιες πενήντα χιλιάδες (750.000,00), είναι ολοσχερώς καταβεβλημένο σε μετρητά και διαιρείται σε 75.000 ονομαστικές μετοχές ονομαστικής αξίας δέκα (10) ευρώ η κάθε μία (αρθρ. 11α παρ. 1 και 2 του Εμπορικού Κώδικα, σύμφωνα με το Ν. 2190/1920 και το αρθρ. 7 παρ. 2 του Ν. 2339/1995).
Το μετοχικό κεφάλαιο δημιουργήθηκε:
α) Με την καταβολή σε μετρητά 100.000 ευρώ από τους ιδρυτές μετόχους της εταιρείας κατά τα οριζόμενα στο άρθρο 38 του καταστατικού σύστασης της εταιρείας(Φ.Ε.Κ. 1614/19-02-2014 τεύχος Α.Ε. και Ε.Π.Ε. και Γ.Ε.ΜΗ). 
β) Με την καταβολή σε μετρητά 400.000 ευρώ από τους μετόχους της εταιρείας κατά τα οριζόμενα στο αρθρ. 6 του καταστατικού της εταιρείας με την από 17-12-2013 απόφαση της Έκτακτης Γενικής Συνέλευσης των μετόχων (Φ.Ε.Κ. 1614/19-02-2014 τεύχος Α.Ε. και Ε.Π.Ε. και Γ.Ε.ΜΗ).
γ) Με την από 23/06/2014 απόφαση της Έκτακτης Γενικής Συνέλευσης των μετόχων, το μετοχικό κεφάλαιο της εταιρείας αυξήθηκε κατά 250.000 ευρώ με καταβολή μετρητών και έκδοση 25.000 νέων μετοχών, ονομαστικής αξίας 10 ευρώ η κάθε μία.
Έτσι το μετοχικό κεφάλαιο της εταιρείας ανέρχεται σε 750.000 ευρώ και διαιρείται σε 75.000 ονομαστικές μετοχές, ονομαστικής αξίας 10 ευρώ η κάθε μία. 
Την ίδια ημερομηνία καταχωρήθηκε στο ΓΕΜΗ ολόκληρο το νέο κείμενο του τροποποιημένου καταστατικού.
Σχετικό έγγραφο ελέγχου Περιφερειακής Ενότητας Κιλκίς: ΕΜΤ 1977/01.07.2014

